
                                                             Rolspel
GROEP 1:

Lees die volgende scenario en volg dan die instruksies as ‘n groep.

Sarah: 16 jaar oud

Agtergrond: Sarah kom uit 'n stabiele gesinsomgewing. Sy is 'n intelligente en talentvolle student, maar sy sukkel met 'n lae selfbeeld en het 'n begeerte om by haar maats in te pas. Sarah het onlangs saam met 'n groep vriende begin kuier wat daarvoor bekend is om aan riskante gedrag deel te neem, insluitend om met met dwelms en alkohol te eksperimenteer.
 
Sarah is saam met haar nuwe vriende na 'n partytjie genooi. Sy weet haar ouers sal dit nie goedkeur nie en daarom het sy gereël om by 'n vriendin se huis oor te slaap. By hierdie partytjie het sy dit geniet om deel van die groep te wees en te voel asof sy behoort. Haar vriende het vir haar kokaïen aangebied, hulle het vir haar gesê dat almal dit gebruik en dat jy nie deur slegs een keer se gebruik daaraan verslaaf kan raak nie. Hulle het gesê dat sy dit moet doen om deel te wees van die groep. Sarah wil nie haar nuwe vriende verloor nie, maar sy is ook bang. Haar ouer broer is tans in rehabilitasie as gevolg van dwelmverslawing. 

Instruksies:
· Kies 'n groepleier wat die scenario wat aan julle groep gegee is, sal voorlê.
· Kies die karakters wat in die rolspel vertolk sal word.
· As 'n groep, beplan en oefen 'n rolspel wat die volgende uitbeeld: Die beste moontlike uitkoms wat die groep gekies het. Dit kan die die kwessie wat in die scenario geopper is,aanspreek en insluit. 
· Die groepleier moet die rolspel opsom deur te verduidelik watter vaardighede gebruik is om verantwoordelike lewenskeuses te maak.
Gebruik hierdie spasie om julle strategie te beplan:

GROEP 2:

Lees die volgende scenario en volg dan die instruksies as ‘n groep.

John: 17 jaar oud

Agtergrond: John het in 'n woonbuurt met baie uitdagings grootgeword en het talle sosio-ekonomiese nadele in die gesig gestaar. Hy het 'n gespanne verhouding met sy ouers gehad en het nie positiewe rolmodelle gehad nie. John het begin dros van die skool, en met 'n kriminele groep begin assosieer en saam met hulle kriminele aktiwiteite beoefen.

John het een Vrydagaand by die groep vriende aangesluit om te kuier. Hulle het vir hom gesê dat hy 'n motor moet steel om deel van die groep te wees. Hy het geweet dat hy 'n besluit moet neem om hul lewenswyse aan te neem om te  kan inpas. Verskeie van sy vriende het egter 'n kriminele rekord gehad en sommige was selfs  al in die tronk. John het nie geweet wat om te doen nie.

Instruksies:
· Kies 'n groepleier wat die scenario wat aan julle groep gegee is, sal voorlê.
· Kies die karakters wat in die rolspel vertolk sal word.
· As 'n groep, beplan en oefen 'n rolspel wat die volgende uitbeeld: Die beste moontlike uitkoms wat die groep gekies het. Dit kan die die kwessie wat in die scenario geopper is,aanspreek en insluit. 
· Die groepleier moet die rolspel opsom deur te verduidelik watter vaardighede gebruik is om verantwoordelike lewenskeuses te maak.
Gebruik hierdie spasie om julle strategie te beplan:

GROEP 3:

Lees die volgende scenario en volg dan die instruksies as ‘n groep.

Emma: 17 jaar oud

Agtergrond: Emma is weer in graad 10 nadat sy verlede jaar gedruip het. Sy het 'n lae selfbeeld, is akademies gemiddeld en het nie 'n sterk ondersteuningstelsel nie. Sy kom uit 'n gesin met ‘n lae inkomste en woon in 'n woonbuurt met beperkte hulpbronne. Sy het onvoldoende toegang tot omvattende seksuele opvoeding. As gevolg van finansiële beperkings het Emma nie toegang tot betroubare voorbehoed-middels soos voorbehoedpille, kondome of ander vorme van beskerming nie. Emma se ouers werk lang ure en is dikwels weg van die huis af. Daar is dus min ouertoesig. Emma soek aanvaarding deur romantiese verhoudings aan te knoop.

Een van haar vriende by die skool het haar na 'n spoggerige ete saam met haar kêrel, Tom, geneem. Hy het 'n vriend, Henk, na die ete toe saamgebring. Albei hierdie mans was oud genoeg om haar pa te wees, maar hulle was gaaf en vriendelik. Henk het deur die loop van die aand vertel hoe mooi sy was en hoe graag hy haar beter wou leer ken. Hy het vir haar 'n nuwe iPhone as geskenk gegee en haar gevra om die naweek saam met hom deur te bring sodat hy haar nog meer kon bederf. Emma het so spesiaal gevoel omdat iemand haar raakgesien het en haar mooi laat voel het. Sy het geweet hy gaan oor die naweek seksuele omgang met haar wil hê en het 'n bietjie bang gevoel. 

Instruksies:
· Kies 'n groepleier wat die scenario wat aan julle groep gegee is, sal voorlê.
· Kies die karakters wat in die rolspel vertolk sal word.
· As 'n groep, beplan en oefen 'n rolspel wat die volgende uitbeeld: Die beste moontlike uitkoms wat die groep gekies het. Dit kan die die kwessie wat in die scenario geopper is,aanspreek en insluit. 
· Die groepleier moet die rolspel opsom deur te verduidelik watter vaardighede gebruik is om verantwoordelike lewenskeuses te maak.
Gebruik hierdie spasie om julle strategie te beplan:

GROEP 4:

Lees die volgende scenario en volg dan die instruksies as ‘n groep.

Sesethu: 15 jaar oud

Agtergrond: Sesethu is 'n hoërskoolleerling uit 'n middelklasgesin. Sy was nog altyd 'n introvert en ‘n sensitiewe individu, maar het onlangs tekens van angs en onttrekking begin toon. Haar ouers het 'n afname in haar akademiese prestasie opgemerk  en ook 'n gebrek aan belangstelling in aktiwiteite wat sy voorheen geniet het. Sesethu se naaste vriende het ook kommer oor haar skielike gemoedskommelings en onverklaarbare letsels op haar arms uitgespreek.
  
Toe sy in graad 8 was, het Sesethu naakfoto's aan haar kêrel gestuur. Sy het hom gevra om die foto’s uit te vee toe hul verhouding verlede jaar beëindig is. Onlangs het die foto's oral op sosiale media verskyn. Dit is deur hom en 'n groep van sy vriende versprei. Haar ouers is na die skool ontbied en almal in haar klas het die foto's gesien en daagliks opmerkings daaroor gemaak. Sy sukkel reeds met depressie en lae gevoelens van eiewaarde. Sy dink om haar lewe te beëindig die beste oplossing sou wees. Sy voel baie verward en bang en kan met niemand praat nie.

Instruksies:
· Kies 'n groepleier wat die scenario wat aan julle groep gegee is, sal voorlê.
· Kies die karakters wat in die rolspel vertolk sal word.
· As 'n groep, beplan en oefen 'n rolspel wat die volgende uitbeeld: Die beste moontlike uitkoms wat die groep gekies het. Dit kan die die kwessie wat in die scenario geopper is,aanspreek en insluit. 
· Die groepleier moet die rolspel opsom deur te verduidelik watter vaardighede gebruik is om verantwoordelike lewenskeuses te maak.
Gebruik hierdie spasie om julle strategie te beplan:

GROEP 5:

Lees die volgende scenario en volg dan die instruksies as ‘n groep.

Lily: 16 jaar oud
Alex: 16 jaar oud

Agtergrond: Van kleins af was Lily en Alex beste vriende en namate hulle ouer geword het, het hul vehouding verdiep. Beide van hulle het persoonlike uitdagings. Lily is 'n skaam en introverte meisie en het nog altyd in haar eie vermoëns getwyfel. Alex, aan die ander kant, is ‘n ekstrovert, maar sukkel met angs. Hulle het troos in mekaar se geselskap gevind, en hul band het 'n reddingsboei geword om die uitdagings van hul tienerjare te navigeer.
 
Hulle sou saam lag, huil en hul drome deel. Hulle sou ure in Alex se kamer deurbring, verlore in hul eie wêreld- hul het kodes geskryf en webwerwe ontwerp. Hul gemene passie vir tegnologie was wat hulle nog nader aan mekaar gebring het. Hulle was 'n goeie span wat elkeen die ander se sterk- en swakpunte aangevul het.
 
Maar met verloop van tyd het hul mede-afhanklikheid ‘n donkerder kant begin toon. Lily het swaar op Alex begin staatmaak vir goedkeuring en eiewaarde. Sy sou voortdurend gerusstelling by hom soek en sy goedkeuring nodig hê vir elke besluit wat sy geneem het. Alex het op sy beurt gevind dat sy identiteit  met Lily s'n saamgesmelt het. Hy het sy eie drome uit die oog verloor en net daarop gefokus om haar te ondersteun en te beskerm. Hul vriende en gesinne het bekommerd geraak en die ongesonde aard van hul verhouding erken.

Verlede week het Alex se rugbyafrigter, 'n man wat hy diep gerespekteer het, hom eenkant toe geroep om met hom te praat. Sy afrigter het sy kommer gedeel oor hoe baie Alex verander het en dat dit lyk asof hy sy akademiese en sportdrome verloor. Sy afrigter het aangebied om hom te help deur hom vir berading te stuur. Alex het geweet hy kan nooit oor sy verhouding met Lily praat nie. Sy was baie privaat, maar hy het geen idee gehad hoe om sy lewe onder beheer te kry nie. Dit het gevoel asof alles buite beheer was.

Instruksies:
· Kies 'n groepleier wat die scenario wat aan julle groep gegee is, sal voorlê.
· Kies die karakters wat in die rolspel vertolk sal word.
· As 'n groep, beplan en oefen 'n rolspel wat die volgende uitbeeld: Die beste moontlike uitkoms wat die groep gekies het. Dit kan die die kwessie wat in die scenario geopper is,aanspreek en insluit. 
· Die groepleier moet die rolspel opsom deur te verduidelik watter vaardighede gebruik is om verantwoordelike lewenskeuses te maak.
Gebruik hierdie spasie op die volgende bladsy om julle strategie te beplan:

	











©2023 Teenactiv                                                                    7                                                                  www.teenactiv.co.za
image1.png
Graad 10

Selfontwikkeling in die samelewing
Kwartaal 3





image2.png




